Aiškinamasis raštas

**DĖL MOLĖTŲ RAJONO GARBĖS PILIEČIO VARDO, PADĖKOS ŽENKLO, PADĖKOS RAŠTO IR NOMINACIJOS „METŲ ŠVIESULYS“ TEIKIMO NUOSTATŲ PATVIRTINIMO**

**1. Parengto tarybos sprendimo projekto tikslai ir uždaviniai**

Siekiama įvertinti ir pagerbti Molėtų rajonui nusipelniusius asmenis, paskatinti Molėtų rajono gyventojus ir kraštiečius savo veikla aktyviai prisidėti prie Molėtų krašto gerovės. Šiuo tikslu siūloma patvirtinti Molėtų rajono savivaldybės apdovanojimų (Molėtų rajono garbės piliečio vardo, padėkos ženklo, padėkos rašto, nominacijos „Metų šviesulys“) teikimo tvarkas.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 str. 2 d. 45 p. (nustato savivaldybės tarybos įgaliojimus: „siūlymų nustatyta tvarka tvirtinti savivaldybės gyvenamųjų vietovių herbus teikimas, kitų savivaldybės simbolių ir jų naudojimo tvarkos tvirtinimas, teisė nustatyta tvarka už nuopelnus suteikti savivaldybės (jos centro ar kitos gyvenamosios vietovės) garbės piliečio vardą;“) , 18 str. 1 d. („Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba.“)

Molėtų rajono savivaldybės tarybos 2013 m. rugpjūčio 22 d. sprendimas Nr. B1-127 „Dėl Molėtų garbės piliečio vardo, Padėkos ženklo ir Padėkos rašto teikimo nuostatų patvirtinimo“, Molėtų rajono savivaldybės tarybos 2018 m. kovo 29 d. sprendimas Nr. B1-62 „Dėl Molėtų rajono savivaldybės garbės piliečio vardo, Padėkos ženklo ir Padėkos rašto teikimo nuostatų patvirtinimo“ pakeitimo“.

**3. Galimos teigiamos ir neigiamos pasekmės priėmus siūlomą tarybos sprendimo projektą:**

**Teigiamos pasekmės** – Patvirtinti nuostatai, reglamentuotas savivaldybės apdovanojimų teikimo procesas ir procedūros leis tinkamai įvertinti ir pagerbti Molėtų rajonui nusipelniusius asmenis, paskatins rajono gyventojus ir kraštiečius savo veikla aktyviai siekti Molėtų krašto gerovės.

**Neigiamos pasekmės** - nenumatoma.

**4. Priemonės sprendimui įgyvendinti**

Sudaryti ir patvirtinti Molėtų rajono apdovanojimų komisiją. Pagaminti nominacijos „Metų šviesulys“ simbolį.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Reprezentacinės lėšos; Vienkartinės išlaidos mirus garbės piliečiams laidojimo išlaidoms kompensuoti.

**6. Vykdytojai, įvykdymo terminai**

Savivaldybės administracija. Apdovanojimų komisija bus sudaryta ir „Metų šviesulio“ simbolis sukurtas per mėnesį nuo šio sprendimo priėmimo.